KMixi käsiraamat

# KMixi käsiraamat

Gaurav Chaturvedi

Arendaja: Christian Esken
Arendaja: Helio Chissini de Castro
Arendaja: Brian Hanson
Tõlge eesti keelde: Marek Laane
Versioon 4.5 (KDE
4.13) (2013-12-21)

Autoriõigus © 1996, 2005 Christian Esken & Matt Johnston

Autoriõiguse märge

KMix võimaldab muuta sinu helikaardi helitugevust.

Peatükk 1. Sissejuhatus
Sissejuhatus

# Peatükk 1. Sissejuhatus

KMix toetab mitmeid platvorme ja helidraivereid.

Kui sul on paigaldatud nii ALSA kui ka Open Sound Systemi draiverid, kasutab KMix ALSA draiverit.

Peatükk 2. Peaaken
Peaaken

# Peatükk 2. Peaaken

KMixi peaakna ülevaade

## Faili valikud

Fail → Peida mikseri aken (Esc)

  Peida mikseri aken

Seadistused
Seadistused

## Seadistused

Seadistused → Heli seadistamine

  Phononi Süsteemi seadistuste mooduli avamine heli- ja videoseadmete eelistuste ning KDE multimeedia-API Phononi kasutatavate taustaprogrammide seadistamiseks;.

### Peamise kanali valimine

KMixi peamise kanali valimine

### KMixi seadistamine

#### Üldised seadistused

KMixi üldiste parameetrite seadistamine.

Käitumine → Helitugevuse tagasiside

  Selle märkimisel kuuleb helitugevuse muutmisel tagasisidet.

Käitumine → Helitugevuse ülekeeramine

  Selle märkimisel saab helitugevus olla suurem kui soovitatav väärtus (mõnikord ületab PulseAudio maksimaalne helitugevus normaalset väärtust). Selle jõustumiseks on vaja KMix taaskäivitada.

  ### Hoiatus

  Eemalda selle sätte eest märge, kui maksimaalse helitugevusega on selgelt kuulda helimoonutusi.

Välimus → Liuguritel näidatakse positsioonimärke

  Selle märkimisel näidatakse mikseri liuguritel positsioonimärke.

Välimus → Pealdiste näitamine

  Selle märkimisel näidatakse liugurite juures nende nimetusi.

Välimus → Ekraaniesituse (OSD) näitamine

  Selle märkimisel näeb hiirekursorit KMixi süsteemisalve vidina kohale viies ekraaniesitust (OSD).

Liuguri asend → Horisontaalne

  Selle valimisel asetsevad liugurid horisontaalselt.

Liuguri asend → Vertikaalne

  Selle valimisel asetsevad liugurid vertikaalselt.

Liuguri orientatsioon (süsteemisalve helitugevuse juhis) → Horisontaalne/Vertikaalne

  Sama, mis eelmised kaks raadionuppu, aga süsteemisalve helitugevuse juhise tarbeks (paneel, mida näeb, kui klõpsata hiire vasaku nupuga KMixi süsteemisalve ikoonil).

#### Käivitamise seadistamine

Siin saab seadistada mitmesuguseid KMixi käivitamisega seotud parameetreid.

Käivitamine → Helitugevused taastatakse sisselogimisel

  Selle märkimisel taastatakse varem kehtinud helitugevused sisselogimisel.

  ### Hoiatus

  PulseAudio ja MPRIS2 dünaamilist kontrolli ei taastata.

Käivitamine → Automaatkäivitus

  Selle märkimisel käivitatakse KMix automaatsel koos töökeskkonnaga.

#### Hekimenüü seadistamine

Siin saab seadistada mitmesuguseid KMixi helimenüü parameetreid.

Dokkimine süsteemisalve

  Selle märkimisel dokitakse KMix süsteemisalve.

Helimenüüs näidatavaid miksereid saab valida selle lehekülje loendis.

Peatükk 3. Kasutamine edasijõudnutele
Kasutamine edasijõudnutele

# Peatükk 3. Kasutamine edasijõudnutele

## Kaugjuhtimine ja skriptimine D-Busi vahendusel

KMixi on võimalik juhtida D-Busi vahendusel. See on mõeldud kogenud kasutajatele, kes soovivad ette võtta spetsiifilisi toiminguid, näiteks muuta arvuti tummaks iga päev kell 10 õhtul, või mis tahes skriptimistoiminguid.

Kõigi KMixiga seotud D-Busi meetodite ja omaduste loend

    qdbus org.kde.kmix

Helitugevuse hankimine (0-100%):

    qdbus org.kde.kmix /Mixers/0/Master_0 org.freedesktop.DBus.Properties.Get org.kde.KMix.Control volume

Helitugevuse määramine (0-100%):

    qdbus org.kde.kmix /Mixers/0/Master_0 org.freedesktop.DBus.Properties.Set org.kde.KMix.Control volume 70

Peatükk 4. Autorid ja litsents
Autorid ja litsents

# Peatükk 4. Autorid ja litsents

KMix

Dokumentatsiooni autoriõigus (c) 2010: Gaurav Chaturvedi `(gaurav.p.chaturvedi AT gmail.com )`

Tänusõnad:

Matt Johnston `(mattj AT flashmail.com)` (paljud asjad on kopeeritud tema vanast KMixi dokumentatsioonist)

Tõlge eesti keelde: Marek Laane `(bald AT starman.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.

Lisa A. Paigaldamine
Paigaldamine

# Lisa A. Paigaldamine

## KMixi hankimine

KMix on osa KDE projektist http://www.kde.org/.

KMix asub paketis kdemultimedia KDE projekti peamises FTP saidis ftp://ftp.kde.org/pub/kde/.

Kompileerimine ja paigaldamine
Kompileerimine ja paigaldamine

## Kompileerimine ja paigaldamine

Et KMix oma süsteemis kompileerida ja paigaldada, anna KMix baaskataloogis järgmised käsud:

    % ./configure
    % make
    % make install

Kuna KMix kasutab autoconf'i ja automake'i, ei tohiks kompileerimisel probleeme esineda. Kui neid siiski ette tuleb, anna sellest palun teada KDE meililistides.